Fuga cu elicopterul a „Doamnei de Fier a Asiei”: Cum a scăpat lidera Bangladeshului în ultima clipă din mâinile protestatarilor furioși
Printr-o decizie care părea de neimaginat cu doar câteva săptămâni în urmă, prim-ministra Bangladeshului, Sheikh Hasina, a pus capăt unui regim autoritar care a condus țara timp de un deceniu și jumătate. Cu puțin timp înainte ca protestatarii să îi ia cu asalt reședința, Hasina a reușit să fugă de acasă și să părăsească țara. Plecarea „Doamnei de Fier a Asiei” din Bangladesh a marcat momentul prăbușirii în doar câteva ore a unui regim care până nu demult părea o forță indestructibilă, relatează Foreign Affairs.